CELEX: C2005/019/27
Language: sl
Date: 2005-01-22 00:00:00
Title: Zadeva C-473/04: Predlog za sprejem predhodne odločbe na podlagi sodbe Hof van cassatie de Belgique (Belgija) z dne 22. oktobra 2004 v zadevi Plumex proti Young Sports N.V.

22.1.2005   
            
            
               SL
            
            
               Uradni list Evropske unije
            
            
               C 19/14
            
         Predlog za sprejem predhodne odločbe na podlagi sodbe Hof van cassatie de Belgique (Belgija) z dne 22. oktobra 2004 v zadevi Plumex proti Young Sports N.V.
   (Zadeva C-473/04)
   (2005/C 19/27)
   Jezik postopka: nizozemščina
   Hof van cassatie de Belgique je s sodbo z dne 22. oktobra 2004 v zadevi Plumex proti Young Sports N.V., ki jo je sodno tajništvo prejelo dne 9. novembra 2004, Sodišču Evropskih skupnosti predložil predlog za sprejem predhodne odločbe.
   Hof van cassatie de Belgique predlaga Sodišču, naj odloči o naslednjih vprašanjih:
   
               1.
            
            
               Ali je vročitev, določena v členih 4 do vključno 11 (1), glavni način vročanja, vročanje neposredno po pošti iz člena 14 pa nadomestni način vročanja, s tem da, kadar sta oba izvedena v skladu z zakonskimi določbami, prvi način prevlada nad drugim?
            
         
               2.
            
            
               Ali prične naslovnikov rok za pritožbo, v primeru večih vročitev, ki so po eni strani opravljene v skladu s členi 4 do vključno 11, po drugi strani pa neposredno po pošti v skladu s členom 14, teči z dnem vročitve, opravljene v skladu s členi 4 do vključno 11, in ne z dnem vročitve, opravljene v skladu s členom 14?
            
         
      (1)  Uredba Sveta (ES) št. 1348/2000 z dne 29. maja 2000 o vročanju sodnih in zunajsodnih pisanj v civilnih ali gospodarskih zadevah v državah članicah (UL L 160, str. 37).